钦定古今图书集成/明伦汇编/氏族典/第484卷 > 《廖用贤尚友录》 > 廖冲
## 钦定古今图书集成/明伦汇编/氏族典/第484卷 > 《廖用贤尚友录》 > 廖冲

按《尚友录》：冲字清虚，桂阳人。博学能文辞，于经史无
所不通，饬身修行，以儒术知名。仕梁为主簿西曹祭
酒。时武帝好儒学，招徕天下名士，冲与焉。湘东王之
就国也，闻冲有词藻，请以为王国常侍。王为人性猜忌，冲私谓所亲曰：“根本拨矣，天下必不能久治。”即挂
冠归，结庐静福山居焉。时大通三年也。